উরুজ আরশাদ

উরুজ আরশাদ (জন্ম: ১৯৭৫) একজন মার্কিন সক্রিয়কর্মী। তিনি মুসলিম অ্যালায়েন্স ফর সেক্সুয়াল অ্যান্ড জেন্ডার ডাইভার্সিটির সহ-প্রতিষ্ঠাতা এবং পরিচালনা কমিটির সদস্য।

 প্রারম্ভিক জীবন ও শিক্ষা 
আরশাদ পাকিস্তানে তার দাদার বাড়িতে জন্মগ্রহণ করেন। তার মধ্যবিত্ত ও ধর্মনিরপেক্ষ সুন্নি মুসলিম পরিবার করাচিতে থাকত, যেখানে তার বাবা একটি পেট্রোল কোম্পানিতে কাজ করতেন এবং তার মা একটি সামরিক বিদ্যালয়ের শিক্ষিকা ছিলেন। তার বাবা-মায়ের পরিবার উভয়ই পাঞ্জাব হতে আগত এবং দেশভাগের পর পাকিস্তানে চলে আসে। তার আরও দুটি ছোট ভাই ছিল।

তিনি বেসরকারি ইংরেজি মাধ্যম বিদ্যালয় পিইসিএইচএস বালিকা বিদ্যালয়ে পড়াশোনা করেন। কিশোর বয়সে আরশাদ তার বিদ্যালয়ের মেয়েদের প্রতি ক্রাশ তৈরি করতে শুরু করে, যদিও তাদের সেভাবে শনাক্ত করার ভাষা তার ছিল না। তিনি লিঙ্গ ভূমিকা নিয়েও প্রশ্ন তুলতে শুরু করেন এবং গয়না পরা বন্ধ করে দেন এবং লিঙ্গ-নিরপেক্ষভাবে উপস্থাপনের প্রয়াসে কেবল সাদা পোশাক পরতেন।

দেশে ক্রমবর্ধমান সহিংসতার কারণে তিনি ১৯৯২ সালের আগস্টে তার পরিবারের সাথে মার্কিন যুক্তরাষ্ট্রে অভিবাসিত হন, এসময় তার বয়স ছিল ১৬ বছর। তারা প্রথমে শিকাগো শহরতলিতে তার চাচা এবং তার পরিবারের সাথে থাকতেন, যিনি পরিবারের অভিবাসনের জন্য অর্থায়ন করেছিলেন। আরশাদ মার্কিন যুক্তরাষ্ট্রে তার উচ্চ বিদ্যালয়ের শেষ বর্ষ শেষ করেন এবং সেখানে তিনি তার শিক্ষক এবং সহকর্মীদের কাছ থেকে বর্ণবাদের শিকার হন।

আরশাদ ইউনিভার্সিটি অব ইলিনয় অ্যাট আর্বানা-শ্যাম্পেইনে প্রাথমিকভাবে প্রাক-চিকিৎসার ফলাফল নিয়ে পড়াশোনা শুরু করেন। পরে তিনি সমাজবিজ্ঞানে মেজর ডিগ্রি এবং নারী শিক্ষায় মাইনর ডিগ্রি নেন। তিনি ১৯৯৮ সালে স্নাতক সম্পন্ন করেন।

১৯ বছর বয়সে তিনি নিজেকে তার ভাইয়ের কাছে প্রকাশ করেন এবং তার ভাই পরে তাকে তার মায়ের কাছে পাঠিয়ে দেন। তার বয়স যখন ২০ বছর তখন তার বাবা মারা যান।

 সক্রিয়তা 
১৯৯৯ সালে আরশাদ এলজিবিটি সংগঠনের সাথে জড়িত হন।

২০১১ সালে তিনি এলজিবিটিকিউ মুসলিম পুনর্মিলনীর আয়োজন করেন। , তিনি আমেরিকান মুসলিম সিভিক লিডারশিপ ইনস্টিটিউটের একজন সম্মানিত সদস্য ছিলেন।

২০১৭ সালে আরশাদ অ্যাডভোকেটস ফর ইয়ুথ সংগঠনের আন্তর্জাতিক যুব স্বাস্থ্য ও অধিকার বিভাগের সহযোগী পরিচালক হিসেবে কাজ করেন। একই বছর তিনি এলজিবিটি মুসলিম যুবক এবং তাদের সমর্থকদের জন্য একটি সহায়তা গোষ্ঠী হিসেবে মুসলিম ইয়ুথ লিডারশিপ কাউন্সিল চালু করেন।

, তিনি ফ্রিডম হাউজে এলজিবিটি বিষয়ক উর্ধ্বতন কার্য ব্যবস্থাপক ছিলেন।

 ব্যক্তিগত জীবন 
আরশাদ নিজেকে একজন সমকামী এবং সাংস্কৃতিক মুসলিম হিসেবে পরিচয় দেন।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী
বিষয়শ্রেণী:মুসলিম নারী
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন ব্যক্তি
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী